Dimarts que ve comença la programació de Pasqua Màgica amb el mag Jandro d’El Hormiguero
01 d’abril 2021

![Imagen 1](/media/muxj1gja/c-pasqua-magica.jpg)![Imagen 2](/media/mn5hegry/c-jandro-hormiguero.jpg)

Dimarts que ve, 6 d'abril, actuarà en el Centre Cultural Mario Monreal el mag del programa _El Hormiguero_, Jandro, dins de la programació de Pasqua Màgica, una activitat organitzada conjuntament pels departaments de Cultura i Joventut i Infància, en la qual s'aposta per oferir un ampli ventall cultural durant les vacacions de Setmana Santa i Pasqua. L'activitat és a les 18.00 hores i l'entrada és gratuïta, encara que l'aforament és limitat i les entrades es van esgotar en un dia.

La Pasqua Màgica compta amb set actuacions en total, tant musicals i teatrals com també monòlegs, circ, malabars i màgia i tindran lloc en el Centre Cultural Mario Monreal, a la Casa Municipal de la Cultura, en el Casal Jove i a l'Auditori Joaquín Rodrigo. Tots els espectacles seran a les 18 hores i encara que l'entrada serà totalment gratuïta, s'hauran de coseguir amb antelació per una qüestió de control d'aforament.

D'altra banda, el mag que actuarà dimarts que ve, Jandro, és campió d'Espanya de Màgia Còmica, amb un humor molt característic i expert a crear un tipus de màgia no convencional. Al juliol de 2019 va fer història als Estats Units, on va guanyar el premi del programa _F__ool Us_, retransmés des de Las Vegas. També va pertànyer a la patrulla màgica del _Nada x Aquí_ de Cuatro, pel qual va rebre el premi Zàping a la Qualitat en Televisió.

En 2005 va fer el seu debut com a guionista en el programa de televisió _Buenafue__nte_, que va acabar en 2006, i eixe mateix any va ser col·laborador en _No somos nadie_ de M80 Ràdio. A més, en 2013 va presentar el programa de televisió d'Antena 3 _Cam__era Kids_. Les seues càmeres ocultes compten amb milions de seguidors a tot el món, les quals s'han emés en multitud de països. Així mateix, en 2016 va presentar al costat de Manel Fuentes el programa televisiu _1, 2, 3... Hipnotízame_. També des de 2005 ha participat com a col·laborador, director i guionista en el programa de televisió d'Antena 3 _El Hormiguero_ i actualment està de gira amb el seu espectacle de màgia.

  

 L'actuació és en castellà i tindrà una duració de 50 minuts. Durant tota la programació es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic​

*   [](http://www.facebook.com/sharer.php?u=https://aytosagunto.es/va/actualitat/dimarts-que-ve-comenca-la-programacio-de-pasqua-magica-amb-el-mag-jandro-d-el-hormiguero/ "Facebook")
*   [](http://twitter.com/share?url=https://aytosagunto.es/va/actualitat/dimarts-que-ve-comenca-la-programacio-de-pasqua-magica-amb-el-mag-jandro-d-el-hormiguero/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dimarts-que-ve-comenca-la-programacio-de-pasqua-magica-amb-el-mag-jandro-d-el-hormiguero/ "Linked In")
*   [](mailto:?body=https://aytosagunto.es/va/actualitat/dimarts-que-ve-comenca-la-programacio-de-pasqua-magica-amb-el-mag-jandro-d-el-hormiguero/)